मामला धानेपुर थानाक्षेत्र स्थित बाबागंज बाजार का है। यहां बने गोफानाथ मंदिर पर जल चढ़ाने के लिए चार किशोर बाबागंज बाजार निवासी हिमाशु पुत्र विजय मोदनवाल(14), शेखर शुक्ला पुत्र राधेश्याम (13) और इमलिहवा रेतवागाडा निवासी विकास पुत्र जग प्रसाद (14) अपने भाई शिवा (16 ) के साथ सुबह घर से निकले। पानी भरने किशोर कुआंनो नदी पर गोमडी घाट पहुंचे। तभी एक का पैर फिसल गया, एक दूसरे को बचाने के प्रयास में सभी किशोर डूब गए। वहीं, चीख-पुकार सुन शिवा (16 ) को बचा लिया गया, जबकि तीन किशोर की मौत हो गई। सूचना पर पहुंची पुलिस ने गोताखोरों की मदद से शव नदी से बाहर निकाले। घटना की सूचना मिलने पर क्षेत्र में कोहराम मच गया।